CELEX: 62019TN0857
Language: da
Date: 2019-12-13 00:00:00
Title: Sag T-857/19: Sag anlagt den 13. december 2019 – Dehousse mod Den Europæiske Unions Domstol

24.2.2020   
            
            
               DA
            
            
               Den Europæiske Unions Tidende
            
            
               C 61/50
            
         
      Sag anlagt den 13. december 2019 – Dehousse mod Den Europæiske Unions Domstol
      (Sag T-857/19)
      (2020/C 61/64)
      Processprog: fransk
      
         Parter
      
      
         Sagsøger: Franklin Dehousse (Bruxelles, Belgien) (ved advokaterne L. Levi og S. Rodrigues)
      
         Sagsøgt: Den Europæiske Unions Domstol
      
         Sagsøgerens påstande
      
      
                  —
               
               
                  Søgsmålet antages til realitetsbehandling og sagsøgeren gives medhold.
               
            
                  —
               
               
                  Den anfægtede afgørelse annulleres.
               
            
                  —
               
               
                  Den Europæiske Unions Domstol tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af afgørelsen truffet af Den Europæiske Unions Domstols Justitskontor den 14. oktober 2019 vedrørende foranstaltning til opfyldelse af dom af 20. september 2019, Dehousse mod Den Europæiske Unions Domstol (T-433/17, EU:T:2019:632), har sagsøgeren fremført tre anbringender.
      
                  1.
               
               
                  Første anbringende om tilsidesættelse af artikel 266 TEUF, for så vidt som den anfægtede afgørelse ikke udgør en hensigtsmæssig foranstaltning til opfyldelse af dommen i sagen T-433/17, Dehousse mod Den Europæiske Unions Domstol.
               
            
                  2.
               
               
                  Andet anbringende om tilsidesættelse af Domstolens afgørelse af 2016 om aktindsigt i administrative dokumenter, af artikel 15, stk. 3, TEUF og af artikel 42 i Den Europæiske Unions charter om grundlæggende rettigheder, navnlig af offentlighedens aktindsigt i institutionernes dokumenter og af pligten til gennemsigtighed.
               
            
                  3.
               
               
                  Tredje anbringende om tilsidesættelse af artikel 41 i Den Europæiske Unions charter om grundlæggende rettigheder, navnlig af retten til en god forvaltning, herunder af begrundelsespligten.